Lav et referat af nedenstående tekst:

Tekst:
En protestflåde på cirka 40 fiskekuttere sejlede i morges klokken 04 fra Hals til Aalborg. Missionen er klar. Fiskerne ønsker ikke at have kameraovervågning på deres fiskefartøjer i Kattegat, så derfor er de i samlet trop sejlet til Aalborg for at mødes med fiskeriminister Mogens Jensen (S). Læsø-fisker Thomas Christiansen, der er talsmand for de fiskere, der deltager i dagens sejlads, har tidligere til TV2 Nord sagt: "at fiskeriet har fået nok. Nok af den konstante mistænkeliggørelse af vores erhverv. Nok af politikere, der lover guld og grønne skove. Nok af konstante beskyldninger om snyd. Og nok af embedsmænd og politikere, der uden at lytte til fiskeriet træffer afgørelser, der påvirker fiskernes hverdag og deres lyst til at passe deres arbejde." I Aalborg Kongres & Kultur Center er der i formiddag stormøde arrangeret af Danmarks Fiskeriforening. Her skal man blandt andet tale om de nye regler for kameraovervågning på fiskekuttere i Kattegat. Fiskeriminister Mogens Jensen og Folketingets fødevarevareudvalg deltager i mødet. Vi følger dagens fiskeri-protestaktion her på TV2 Nord.

Referat:
En gruppe fiskere er her til morgen ankommet til Aalborg, hvor de skal mødes med fiskeriministeren.